Տոնական իրադարձությունների գագաթնակետն անշուշտ երեկվա զինվորական եւ պատվո շքերթն էր Կարմիր հրապարակում, որին շատերը անկասկած հետեւել են ռուսական հեռուստաալիքներով տրվող ուղիղ հեռարձակմամբ։ Առանձնապես հուզիչ եւ խորհրդանշական էր այն պահը, երբ հատուկ այս առիթով ԶԻԼ գործարանում պատրաստված 40-ական թվականների մոդելները հիշեցնող 130 ավտոմեքենաներով հրապարակ մտան Հայրենական պատերազմի 2600 վետերաններ, որոնք Մոսկվա էին եկել նախկին Խորհրդային Միության գրեթե բոլոր հանրապետություններից։ Միանգամից նշենք, որ նրանց շարքում էին նաեւ մեր 5 հայրենակիցները։